Държавен вестник, бр. 79, 2025 г., стр. 9

БРОЙ  79	
Д Ъ Р Ж А В Е Н  В Е С Т Н И К 	
СТР.  9  
„7. „Бордова апаратура“ е пълният на­
бор от хардуерни и софтуерни компоненти, 
използвани като част от услугата за пътно 
таксуване, които са инсталирани или налич­
ни в превозното средство с цел събиране, 
съхраняване, обработка и дистанционно 
получаване/предаване на данни или като 
отделно устройство, или като интегрирана 
система в превозното средство.“;
д) в т. 9 думата „Инфраструктурните“ се 
заменя с „Инфраструктурни“;
е) точка 10 се изменя така:
„10. „Такса за инфраструктура“ е такса, 
налагана с цел да се възстановят разходи­
те, направени за изграждане, поддържане, 
експлоатация и развитие на пътната инфра­
структура.“;
ж) създават се т. 12 – 20:
„12. „Разходи във връзка с емисиите на 
CO2, дължащи се на трафика“ е стойността 
на вредите, причинени от изпускането на CO2 
при експлоатацията на превозното средство.
13. „Превозно средство с нулеви емисии“ е:
а) тежко превозно средство с нулеви еми­
сии съгласно член 3, точка 11 от Регламент 
(ЕС) 2019/1242 на Европейския парламент и 
на Съвета от 20 юни 2019 г. за определяне 
на стандарти за емисиите на CO2 от нови 
тежкотоварни превозни средства и за из­
менение на регламенти (ЕО) № 595/2009 и 
(ЕС) 2018/956 на Европейския парламент и 
на Съвета и на Директива 96/53/ЕО на Съ­
вета (ОВ, L 198 от 25 юли 2019 г.), наричан 
по-нататък „Регламент (ЕС) 2019/1242“, или
б) лек автомобил, микробус или леко 
търговско превозно средство без двигател 
с вътрешно горене по смисъла на член 2, 
точки 22, 24 и 26 от Директива 1999/62/ЕО.
14. „Тежко превозно средство с ниски 
емисии“ е:
а) тежко превозно средство с ниски еми­
сии съгласно член 3, точка 12 от Регламент 
(ЕС) 2019/1242, или
б) тежко превозно средство в обхвата на 
член 2, параграф 1, букви „а“ – „в“ от същия 
регламент с емисии на CO2, които са под 50 % 
от еталонните емисии на CO2 за неговата 
група превозни средства, и което е различно 
от превозно средство с нулеви емисии.
15. „Подгрупа превозни средства (sg)“ са 
подгрупа превозни средства съгласно член 3, 
точка 8 от Регламент (ЕС) 2019/1242.
16. „Група превозни средства“ са група 
превозни средства съгласно таблица 1 от 
Приложение I към Регламент (ЕС) 2017/2400 
на Комисията от 12 декември 2017 г. за 
изпълнение на Регламент (ЕО) № 595/2009 
на Европейския парламент и на Съвета по 
отношение на определянето на емисиите на 
CO2 и разхода на гориво на тежки превозни 
средства и за изменение на Директива 2007/46/
ЕО на Европейския парламент и на Съвета и 
на Регламент (ЕС) № 582/2011 на Комисията 
(OB, L 349 от 29 декември 2017 г.), наричан 
по-нататък „Регламент (ЕС) 2017/2400“.
17. „Период за докладване за годината Y“ е 
период за докладване за годината Y съгласно 
член 3, точка 3 от Регламент (ЕС) 2019/1242.
18. „Траектория за намаляване на емиси­
и­те“ за периода за докладване за година (Y) 
и подгрупа превозни средства (sg), а именно 
ET Y,sg, е произведението от годишния коефи­
циент на намалението на емисиите на CO2 
(R-ET Y), умножено по еталонните емисии 
на CO2 (rCO2sg) на подгрупата (sg), а именно 
ETY,sg = R-ETY × rCO2sg; за годините Y ≤ 2030, 
както R-ET Y, така и rCO2sg са определени в 
съответствие с точка 5.1 от Приложение I 
към Регламент (ЕС) 2019/1242; за годините 
Y > 2030, R-ET Y е 0,70; rCO2sg се прилага 
коригирано от делегираните актове, при­
ети в съответствие с член 11, параграф 2 
от Регламент (ЕС) 2019/1242 за отчетните 
периоди, започващи след съответните дати 
на прилагане на същите делегирани актове.
19. „Еталонни емисии на CO2 на група 
превозни средства“ са:
а) за превозни средства, обхванати от Рег­
ламент (ЕС) 2019/1242, сумата, изчислена в 
съответствие с формулата в Приложение I, 
точка 3 към същия регламент;
б) за превозни средства, които не попа­
дат в обхвата на Регламент (ЕС) 2019/1242, 
средната стойност на всички емисии на СО2 
от превозните средства от тази група пре­
возни средства, докладвани в съответствие 
с Регламент (ЕС) 2018/956 на Европейския 
парламент и на Съвета от 28 юни 2018 г., 
относно мониторинга и докладването на 
емисиите на CO2 и разхода на гориво на 
нови тежки превозни средства (ОВ, L 173 от 9 
юли 2018 г.) за първия отчетен период, който 
започва след датата, от която съгласно член 
24 от Регламент (ЕС) 2017/2400 се забранява 
регистрацията, продажбата или въвеждането 
в експлоатация на превозни средства от тази 
група превозни средства, които не отговарят 
на задълженията, посочени в член 9 от Рег­
ламент (ЕС) 2017/2400 или така, както са 
определени, съгласно актовете за изпълне­
ние по член 7жа, параграф 7 от Директива 
1999/62/ЕО.
20. „Значително изменен начин за събиране 
на тол такса или за таксуване“ е начин за 
събиране на тол такса или за таксуване, при 
който изменението на ставките се очаква